
	Ψυχαγωγία / Ελληνική σειρά 
	WEBTV ERTflix 



23:00  |   Ο Όρκος  (E)    
Δραματική, αστυνομική σειρά.

«Ο Όρκος», ένα συγκλονιστικό σύγχρονο υπαρξιακό δράμα αξιών με αστυνομική πλοκή, σε σκηνοθεσία Σπύρου Μιχαλόπουλου και σενάριο Τίνας Καμπίτση, με πρωταγωνιστές τον Γιάννη Στάνκογλου, την Άννα-Μαρία Παπαχαραλάμπους, τον Γιώργο Γάλλο και πλειάδα εξαιρετικών ηθοποιών.

Η ιστορία…
Ο Άγγελος Ράπτης (Γιάννης Στάνκογλου), ίσως, ο καλύτερος γενικός χειρουργός της Ελλάδας, είναι ένας αναγνωρισμένος επιστήμονας σ’ έναν ευτυχισμένο γάμο με τη δικηγόρο Ηρώ Αναγνωστοπούλου (Άννα-Μαρία Παπαχαραλάμπους), με την οποία έχουν αποκτήσει μια πανέξυπνη κόρη, τη Μελίνα (Μαρία Σιαράβα).
Η αντίστροφη μέτρηση αρχίζει το βράδυ των γενεθλίων του, στην εφημερία του, όταν του φέρνουν νεκρές, από τροχαίο, τη γυναίκα του και την κόρη του, οι οποίες βρίσκονταν πολλές ώρες αβοήθητες στον δρόμο. Ο Άγγελος τα χάνει όλα μέσα σε μια νύχτα: την οικογένειά του και την πίστη του. Αυτό τον οδηγεί στην άρνηση της πραγματικότητας αλλά και της ζωής.
Φεύγει από το νοσοκομείο, απομονώνεται στο πατρικό του στη λίμνη. Παραιτείται…
Όταν, κάποια στιγμή, σ’ ένα ερημικό στενό, στο κέντρο της Αθήνας, μια ετοιμόγεννη γυναίκα, η Λουΐζα, τον παρακαλεί να τη βοηθήσει να γεννήσει και να μην την αφήσει αβοήθητη στο δρόμο, ο Άγγελος δεν μπορεί να αρνηθεί.
Η Λουΐζα (Αντριάνα Ανδρέοβιτς) είναι η σύζυγος του γνωστού εφοπλιστή, Χάρη Ζαφείρη (Δημοσθένης Παπαδόπουλος), ο οποίος, για να εκφράσει την ευγνωμοσύνη του, χορηγεί το εθελοντικό πρόγραμμα «Ιατρικής Δρόμου», που θέλει να αρχίσει ο αδελφός του Άγγελου, Παύλος (Γιώργος Γάλλος), πανεπιστημιακός καθηγητής και επιμελητής του νοσοκομείου. 
Ο Άγγελος, ο οποίος ύστερα από ένα τυχαίο γεγονός έχει βάσιμες υποψίες ότι το δυστύχημα που στοίχισε τη ζωή στη γυναίκα και στην κόρη του δεν ήταν τυχαίο γεγονός αλλά προσχεδιασμένο έγκλημα, τελικά πείθεται να ηγηθεί του προγράμματος, μέσα από το οποίο θα αναδειχθούν οι ικανότητες και ο ηρωικός χαρακτήρας των μελών της ομάδας.
Ο γενικός ιατρός Φάνης Μαρκάτος (Προμηθέας Αλειφερόπουλος), η διασώστρια, νοσηλεύτρια Πάτι Στιούαρτ (Αρετή Τίλη), ο γνώστης του δρόμου και των νόμων του Σαλβαντόρο Κρασσάς (Σήφης Πολυζωίδης) η κοινωνική λειτουργός και επιστήθια φίλη της Ηρώς Χλόη Τερζάκη (Λουκία Μιχαλοπούλου) και ο αναισθησιολόγος Στέφος Καρούζος (Νίκος Πουρσανίδης) μαζί με τον Παύλο και τον Άγγελο θα βγουν στους δρόμους της Αθήνας και θα έρθουν αντιμέτωποι με περιστατικά που θα δοκιμάσουν τις ιατρικές τους γνώσεις αλλά και τα ψυχικά τους αποθέματα.

Μέσα από έρωτες, που γεννιούνται ή διαλύονται, σχέσεις που αναπτύσσονται ή κοντράρονται, αναδρομές στο παρελθόν και ένα μυστήριο που συνεχώς αποκαλύπτεται, ο δρόμος θα μεταμορφώσει τους ήρωες και θα κάνει τον Άγγελο να ξαναβρεί την πίστη του στη ζωή και στην Ιατρική. 


«Η επιστροφή» 
Eπεισόδιο: 1 
Άγγελος Ράπτης. Ίσως ο καλύτερος γενικός χειρουργός της Ελλάδας και μέλος μιας ευτυχισμένης οικογένειας. Ένα τροχαίο τού τα παίρνει όλα μέσα σε μια νύχτα, καθώς τον φέρνει αντιμέτωπο με τα νεκρά σώματα της γυναίκας (Ηρώς) και της κόρης του (Μελίνας). Ο Άγγελος τα παρατάει όλα και φεύγει από την Αθήνα. Η επιστροφή του, έναν χρόνο μετά, μια πρόωρη γέννα στον δρόμο και μια απρόσμενη γνωριμία τον κάνουν να αναρωτηθεί αν, τελικά, ο θάνατος της γυναίκας και της κόρης τους ήταν τυχαίος.


Σκηνοθεσία: Σπύρος Μιχαλόπουλος
Σενάριο: Τίνα Καμπίτση
Επιμέλεια σεναρίου: Γιάννης Κώστας
Συγγραφική ομάδα: Σελήνη Παπαγεωργίου, Νιόβη Παπαγεωργίου
Διεύθυνση φωτογραφίας: Δημήτρης Θεοδωρίδης
Σκηνογράφος: Εύα Πατεράκη
Ενδυματολόγος: Δομνίκη Βασιαγέωργη
Ηχολήπτης: Βαγγέλης Παπαδόπουλος
Μοντέρ: Κώστας Αδρακτάς
Σύνθεση πρωτότυπης μουσικής: Χριστίνα Κανάκη
Βοηθός σκηνοθέτις: Ειρήνη Λουκάτου
Casting director: Ανζελίκα Καψαμπέλη
Οργάνωση παραγωγής: Βασίλης Διαμαντίδης
Διεύθυνση παραγωγής: Γιώργος Μπαμπανάρας
Παραγωγός: Σπύρος Μαυρογένης
Εκτέλεση παραγωγής: Arcadia Media

Παίζουν: Γιάννης Στάνκογλου (Αγγελος Ράπτης), Άννα-Μαρία Παπαχαραλάμπους (Ηρώ Αναγνωστοπούλου), Γιώργος Γάλλος (Παύλος Ράπτης), Λουκία Μιχαλοπούλου (Χλόη Τερζάκη), Δημοσθένης Παπαδόπουλος (Χάρης Ζαφείρης), Προμηθέας Αλειφερόπουλος (Φάνης Μαρκάτος), Σήφης Πολυζωίδης (Σάλβα Κρασσάς), Νικολέτα Κοτσαηλίδου (Άρτεμις Ζαφείρη), Νίκος Πουρσανίδης (Στέφανος Καρούζος), Μανώλης Εμμανουήλ (Αντώνης Λινάρδος, υπεύθυνος στη ΓΑΔΑ), Αρετή Τίλη (Πάττυ Stewart), Ντίνα Αβαγιανού (Αλέκα Αλυφαντή), Γιώργος Μπανταδάκης (Γρηγόρης Ζέρβας), Αντριάνα Ανδρέοβιτς (Λουίζα Ζαφείρη), Κωνσταντίνος Αρνόκουρος (Μιχάλης Αρβανίτης), Βίκη Χαλαύτρη, (Ηβη Γαλανού), Βένια Σταματιάδη (Μάρω Βρανά), Νεφέλη Παπαδερού (Ολίβια), Αλεξία Σαπρανίδου (Ελεάννα), Λάμπρος Κωνσταντέας (Ανδρέας Ζαφείρης), Άλκηστις Ζιρώ (κοπέλα του Ανδρέα Ζαφείρη), Γεωργία Σωτηριανάκου (Μιράντα Αλυφαντή), Βασιλική Διαλυνά (Αννα), Ελένη Στεργίου (Κλέλια Μενάνδρου), η μικρή Μαρία Σιαράβα (Μελίνα) κ.ά.


	Ντοκιμαντέρ / Αφιέρωμα 
	WEBTV 



00:00  |   Μετρό Θεσσαλονίκης: Επόμενη Στάση, Καλαμαριά   (Αλλαγή Προγράμματος)

Έτος παραγωγής: 2026
Αφιέρωμα, παραγωγής ΕΡΤ3, 2026, διάρκειας 55 λεπτών. Η αντίστροφη μέτρηση για την επέκταση του Μετρό Θεσσαλονίκης προς την Καλαμαριά έχει ξεκινήσει. Λίγο πριν οι νέοι σταθμοί ανοίξουν τις πύλες τους, η ΕΡΤ3 παρουσιάζει μια ξεχωριστή ωριαία αφιερωματική εκπομπή για το έργο που φιλοδοξεί να αλλάξει τον τρόπο με τον οποίο μετακινείται, αναπτύσσεται και ζει η ανατολική Θεσσαλονίκη. Η δημοσιογράφος Χριστίνα Συμεωνίδου ακολουθεί τη διαδρομή της νέας γραμμής, επισκέπτεται τους σταθμούς της επέκτασης και συνομιλεί με τους ανθρώπους που σχεδίασαν, υλοποιούν και αλλά και με αυτούς που ανυπομονούν να ζήσουν τη νέα εποχή του Μετρό. Μέσα από αποκλειστικές εικόνες, εναέριες λήψεις και συνεντεύξεις, η εκπομπή αναδεικνύει το αποτύπωμα ενός έργου που μεταμορφώνει την πόλη και την καθημερινότητα των κατοίκων της.


Αρχισυνταξία: Μαρία Ζερβοχωρίτου 
Παρουσίαση: Χριστίνα Συμεωνίδου 
Σκηνοθεσία: Χρύσα Νίκου – Μαρία Οικονόμου 
Παραγωγή: Θοδωρής Τσέπος – Γιώργος Κάκαλης 
Μοντάζ: Γιάννης Γώγος - Ελένη Χρυσομάλλη 

	Ενημέρωση / Έρευνα 
	WEBTV 



01:00  |   Η Μηχανή του Χρόνου  (E)    

«Κολίγοι εναντίον τσιφλικάδων» 
Μετά τους μεταλλωρύχους που επιχείρησαν να βγουν από τις στοές στα τέλη του 1800, ήρθαν οι κολίγοι που σήκωσαν κεφάλι στον θεσσαλικό κάμπο. Οι εργάτες στον κάμπο ήταν στην πραγματικότητα σκλάβοι των τσιφλικάδων, δηλαδή των πλούσιων γαιοκτημόνων της περιοχής. Δούλευαν ατελείωτες ώρες, έπαιρναν μισθούς πείνας και ζούσαν πολύ καταπιεσμένοι. 
Η δολοφονία του κοινωνικού αγωνιστή Μαρίνου Αντύπα, που φώναζε για τα δικαιώματά τους, αποτέλεσε τη σπίθα που πυροδότησε τον ξεσηκωμό. 
Οι αντιδράσεις τους ξεκίνησαν από ένα συλλαλητήριο στη Λάρισα. Τότε ο στρατός πήρε εντολή να ανοίξει πυρ στο Κιλελέρ και να εμποδίσει τους άοπλους αγρότες να φτάσουν με το τρένο στην πόλη. 
Το Κιλελέρ πέρασε στην ιστορία ως η πιο αποφασιστική στιγμή των κολίγων, που θέλησαν να βάλουν τέλος σε μια ζωή χωρίς αξιοπρέπεια και δικαιώματα. Η δικαίωσή τους ήρθε μετά τη Μικρασιατική Καταστροφή. Τότε ο Θεσσαλός Νικόλαος Πλαστήρας πήρε τη γενναία απόφαση να απαλλοτριώσει χιλιάδες στρέμματα τσιφλικιών και να τα παραχωρήσει στους ακτήμονες γεωργούς.
Ήταν μία δικαίωση σε έναν αγώνα που στην αρχή φάνταζε χαμένος από χέρι. 


Παρουσίαση: Χρίστος Βασιλόπουλος 

